# F-35 Lightning II

| F-35 Lightning II |
| --- |
| Το F-35 Lightning II απογειώνεται στην πρώτη του πτήση στις 15 Δεκεμβρίου 2006. |
| Τύπος | Πολεμικό αεροσκάφος |
| Κατασκευαστής | Lockheed Martin |
| Σχεδιασμός | Lockheed Martin |
| Παρθενική πτήση | 15 Δεκεμβρίου 2006 |
| Πρώτη παρουσίαση | μετά το 2016 |
| Κύριος χειριστής | Αμερικανική Πολεμική Αεροπορία
Σώμα Πεζοναυτών των ΗΠΑ
Πολεμικό Ναυτικό των ΗΠΑ
Βασιλική Π.Α. Ηνωμένου Βασιλείου |
| Άλλοι χειριστές | Αυστραλιανή Βασιλική Πολεμική Αεροπορία
Ισραηλινή Πολεμική Αεροπορία
Ιταλική Πολεμική Αεροπορία
Ιαπωνική Πολεμική Αεροπορία
Ολλανδική Βασιλική Πολεμική Αεροπορία
Νορβηγική Βασιλική Πολεμική Αεροπορία
Πολεμική Αεροπορία Νότιας Κορέας |
| Παραγωγή | 2006–σήμερα |
| Μονάδες που παρήχθησαν | 615+ (Φεβρ. 2021)
1.230+ (Αύγ. 2025) |

Το **Lockheed Martin F-35 Lightning II** είναι ένα μονοθέσιο, μονοκινητήριο, χαμηλής παρατηρησιμότητας (stealth) μαχητικό αεροσκάφος πέμπτης γενιάς. Κατασκευάζεται από μια κοινοπραξία εταιριών της οποίας ηγείται η Lockheed Martin με σημαντικότερους εταίρους τις Northrop Grumman και BAe Systems. Το F-35 πέταξε για πρώτη φορά το 2006 και τέθηκε σε υπηρεσία τον Ιούλιο του 2015 ως F-35B του Σώματος Πεζοναυτών των ΗΠΑ. Ακολουθήσε το F-35A της Πολεμικής Αεροπορίας των ΗΠΑ τον Αύγουστο του 2016 και το Πολεμικό Ναυτικό των ΗΠΑ με το F-35C τον Φεβρουάριο του 2019. Το αεροσκάφος χρησιμοποιήθηκε για πρώτη φορά σε μάχη το 2018 από την Ισραηλινή Πολεμική Αεροπορία. Οι ΗΠΑ σχεδιάζουν να αγοράσουν 2.456 F-35 έως το 2044, τα οποία θα αντιπροσωπεύουν το μεγαλύτερο μέρος του ιπταμένου στόλου της Πολεμικής Αεροπορίας, του Ναυτικού και του Σώματος Πεζοναυτών των ΗΠΑ για αρκετές δεκαετίες. Το αεροσκάφος σχεδιάζεται να είναι ο ακρογωνιαίος λίθος της αεροπορικής δύναμης του ΝΑΤΟ και των ΗΠΑ ως και το 2070.

## Προδιαγραφές εκδόσεων

Το F-35 προέκυψε από την ανάγκη των Ενόπλων Δυνάμεων των ΗΠΑ να αντικαταστήσουν έναν αριθμό διαφορετικών μαχητικών αεροσκαφών με έναν μόνο τύπο. Γι’ αυτό το λόγο το αεροσκάφος έχει τρεις υποεκδόσεις.

Σχεδιαγράμματα (υπο-)εκδόσεων F-35F-35A, συμβατικής απογείωσης και προσγείωσης (CTOL).F-35B, σύντομης απογείωσης και κάθετης προσγείωσης (STOL).F-35C, για επιχειρήσεις με βάση αεροπλανοφόρα (CV CATOBAR).

Στόχος του προγράμματος είναι η παραγωγή ενός αεροσκάφους πολλαπλού ρόλου με χαμηλό κόστος πτήσης και συντήρησης, ικανού να αναλαμβάνει αποστολές αναχαίτισης, κρούσης και υποστήριξης και να τις φέρνει εις πέρας αποτελεσματικά και με αυξημένες πιθανότητες επιβίωσης.

## Το αεροσκάφος

### Σχεδίαση

Το F-35 ενσωματώνει χαρακτηριστικά χαμηλής παρατηρησιμότητας που το κάνουν δύσκολο να εντοπιστεί από αντίπαλα αεροσκάφη ή ραντάρ περιορίζοντας έτσι τη δυνατότητα του αντιπάλου να επιτεθεί ή να αμυνθεί αποτελεσματικά. Διαθέτει εσωτερικές αποθήκες οπλισμού προκειμένου να μην προσμετράται το ίχνος ραντάρ του οπλισμού στο συνολικό ίχνος του αεροσκάφους. Βέβαια το F-35 δύναται να φέρει οπλισμό και εξωτερικά, θυσιάζοντας έτσι όμως ως ένα βαθμό τη χαμηλή του παρατηρησιμότητα.

### Ηλεκτρονικός εξοπλισμός

Το F-35 φέρει το ραντάρ AN/APG-81 (στα αεροσκάφη εώς και Αριθμό Παρτίδας 17) ή AN/APG-85 (Παρτίδα 17 και άνω) - ανάλογα με το πότε κατασκευάστηκε το καθένα αεροσκάφος - τύπου AESA. Επίσης διαθέτει το συστήματα στόχευσης EOTS και το σύστημα προειδοποίησης AN/AAS-37. Αυτά σε συνδυασμό με τους προηγμένους αισθητήρες δίνουν στον πιλότο την εικόνα του πεδίου μάχης.

### Καινοτομίες

Το αεροσκάφος θα μπορεί να δεχθεί εντολές μέσω της φωνής του πιλότου μέσω του συστήματος Direct Voice Input. Επίσης θα διαθέτει σύστημα απεικόνισης επί κάσκας (HMDS) το οποίο θα προβάλλει πληροφορίες κατ’ ευθείαν στη κάσκα του πιλότου.

## Διάφορα στοιχεία

* Το F-35 πρόκειται να αντικαταστήσει τα αεροσκάφη F-16, A-10, F-18, και AV-8B.

* Στο πρόγραμμα, εκτός από τις ΗΠΑ, συμμετέχουν ως συγχρηματοδότες το Ηνωμένο Βασίλειο, η Ιταλία, η Ολλανδία, ο Καναδάς, η Αυστραλία, η Νορβηγία και η Δανία. Ως παρατηρητές συμμετέχουν το Ισραήλ και η Σιγκαπούρη.

* Συνολικά μόνο για τις παραπάνω χώρες αναμένεται να κατασκευαστούν πάνω από 3000 F-35 και των τριών τύπων.

## Σε ελληνική υπηρεσία

Προσομοιωμένη απεικόνιση ενός F-35A με διακριτικά της Ελληνικής Πολεμικής Αεροπορίας. Lockheed.
Η Ελλάδα το 2023 εξέφρασε στις ΗΠΑ την πρόθεση για την απόκτηση 20 με 24 αεροσκαφών F-35A.

Το 2024, η Ελλάδα παρήγγειλε 20 F-35A για παράδοση στα τέλη του 2027 έως τις αρχές του 2028, με δυνατότητα αγοράς 20 επιπλέον. Η αρχική αγορά των 20 αεροσκαφών, μαζί με υποστηρικτικό εξοπλισμό θα κοστίσει περί τα 3.5 δισ. δολάρια, ενώ εάν η Ελλάδα αποφασίσει μελλοντικά να προχωρήσει με την επιλογή αγοράς επιπλέον 20, το κόστος θα φτάσει περίπου τα 8,6 δισ. δολάρια. Η παραγωγή των 20 ελληνικών F-35A θα ξεκινήσει με την Παρτίδα 20, με την πλήρη παραγωγή να αρχίζει το 2027 και την πρώτη παράδοση στο τέλος του 2028, ενώ η άφιξη του πρώτου αεροσκάφους στην Ελλάδα αναμένεται για το 2030, σύμφωνα με την αντιπρόεδρο Στρατηγικής και Επιχειρηματικής Ανάπτυξης και τον αντιπρόεδρο Πελατειακών Απαιτήσεων της Lockheed Martin Aeronautics. Τα αεροσκάφη θα επιχειρούν από την 117 Πτέρυγα Μάχης στην αεροπορική βάση της Ανδραβίδας.

## Χρήστες

Αεροσκάφη F-35A της 3ης Μοίρας της Αυστραλιανής Αεροπορίας, Δεκέμβριος 2022
**Αυστραλία ! Αυστραλία**: Παραγγελία — 72 F-35A, με τον πλήρη αριθμό αεροσκαφών να έχει παραδοθεί ως τις 19 Δεκεμβρίου 2024.

**Βέλγιο ! Βέλγιο**: Παραγγελία — 34 F-35A το 2019, με 8 να έχουν παραδοθεί επισήμως, τα οποία ως τις 25 Μαρτίου 2024 παρέμεναν στις ΗΠΑ.

**Δανία ! Δανία**: Παραγγελία — 27 F-35A, με 17 να έχουν παραδοθεί, συμπεριλαμβανομένου 6, τα οποία σταθμεύουν στην αεροπορική βάση της USAF, *Luke Air Force Base* για εκπαίδευση*.*F-35A της Αμερικανικής Πολεμικής Αεροπορίας και F-35B της Βασιλικής Πολεμικής Αεροπορίας του ΗΒ στην βάση *RAF Lakenheath*[en], Ιανουάριος 2025

**Ηνωμένο Βασίλειο ! Ηνωμένο Βασίλειο**:
* Β. Π.Α./Β. Ν. του Ηνωμένου Βασιλείου: Παραγγελία — 138 F-35B

**Ηνωμένες Πολιτείες Αμερικής ! Ηνωμένες Πολιτείες Αμερικής**:
* Αμερικανική Πολεμική Αεροπορία: Παραγγελία — 1.763 F-35A, με 500 να έχουν παραδοθεί ως τις 21 Αυγούστου 2025.
* Σώμα Πεζοναυτών των ΗΠΑ: Παραγγελία — 280 F-35B, 140 F-35C, με 112 συνολικά των 2 εκδόσεων να έχουν παραδοθεί ως τις 20 Δεκεμβρίου 2024.
* Πολεμικό Ναυτικό των ΗΠΑ: Παραγγελία — 273 F-35C, με 110+ να έχουν παραδοθεί ως τις 20 Δεκεμβρίου 2024.

**Ιαπωνία ! Ιαπωνία**: Παραγγελία — 105 F-35A, 42 F-35B

**Ιταλία ! Ιταλία**: Παραγγελία — 75 F-35A, 40 F-35B

F-35A (γνωστό και ως *Adir*[en]) της Ισραηλινής Πολεμικής Αεροπορίας, Μάρτιος 2023
**Ισραήλ ! Ισραήλ**: Παραγγελία — 75 F-35A

**Νορβηγία ! Νορβηγία**: Παραγγελία — 52 F-35A

**Νότια Κορέα ! Νότια Κορέα**: Παραγγελία — 60 F-35A

**Ολλανδία ! Ολλανδία**: Παραγγελία — 57 F-35A

**Πολωνία ! Πολωνία**: Παραγγελία — 32 F-35A

### Μελλοντικοί χρήστες

**Γερμανία ! Γερμανία**: Παραγγελία — 35 F-35A

**Ελβετία ! Ελβετία**: Παραγγελία — 36 F-35A

**Ελλάδα ! Ελλάδα**: Παραγγελία — 20 F-35A

**Καναδάς ! Καναδάς**: Παραγγελία — 88 F-35A

**Ρουμανία ! Ρουμανία**: Παραγγελία — 32 F-35A

**Σιγκαπούρη ! Σιγκαπούρη**: Παραγγελία — 8 F-35A, 12 F-35B

**Τσεχία ! Τσεχία**: Παραγγελία — 24 F-35A

**Φινλανδία ! Φινλανδία**: Παραγγελία — 64 F-35A
## Δείτε επίσης

### Κατάλογοι

* Κατάλογος μαχητικών αεροσκαφών

### Λήμματα

* Μαχητικό αεροσκάφος

#### Παρόμοια αεροσκάφη πέμπτης γενιάς

* Sukhoi Su-57

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  F-35 Lightning II στο Wikimedia Commons